ddrg/super_eurlex huggingface dataset:
A Tanács határozata

(1999. március 29.)

az Odera védelmére létrehozott nemzetközi bizottságról szóló egyezmény megkötéséről

(1999/257/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 130s. cikke (1) bekezdésére, összefüggésben 228. cikke (2) bekezdésének első mondatával és 228. cikke (3) bekezdésének első albekezdésével,

tekintettel a Bizottság javaslatára [1],

tekintettel az Európai Parlament véleményére [2],

mivel a Bizottság, a Közösség nevében, részt vett az Odera védelmére létrehozott nemzetközi bizottságról szóló egyezményt előkészítő tárgyalásokon;

mivel az egyezményt a Közösség nevében Wroclawban (Lengyelország) 1996. április 11-én aláírták;

mivel az egyezmény célja, hogy erősítse az Odera szennyezésének megelőzésére és annak korlátozására, a környezet védelmére, valamint a vízkészlet fenntartható használatára irányuló többoldalú együttműködést;

mivel a közösségi környezetvédelmi politika elsőrendű célja a magas színtű védelem; mivel az az elővigyázatosság és a megelőzés elvén alapul, és azon az elven, hogy a környezeti károkat lehetőség szerint azok forrásánál szüntessék meg, valamint a "szennyező fizet" elvén;

mivel, hatáskörüknek megfelelően mind a Közösség, mind a tagállamok együttműködnek harmadik országokkal és illetékes nemzetközi szervezetekkel;

mivel az egyezmény Közösség általi megkötése hozzájárul a Szerződés 130r. cikkében meghatározott célkitűzések eléréséhez,

A KÖVETKEZŐKÉPPEN HATÁROZOTT:

1. cikk

Az Odera védelmére létrehozott nemzetközi bizottságról szóló egyezményt a Közösség nevében a Tanács jóváhagyja.

Az egyezmény szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a jóváhagyó okiratnak a Tanács Főtitkárságánál az egyezmény 18. cikkének (2) bekezdésével összhangban való letétbehelyezésére jogosult személy(eke)t.

Kelt Brüsszelben, 1999. március 29-én.

a Tanács részéről

az elnök

F. Müntefering

[1] HL C 316., 1998.10.14., 5. o.

[2] 1998. december 16-i vélemény (a Hivatalos Lapban még nem tették közzé).

--------------------------------------------------
A Tanács határozata

(1999. február 22.)

az Európai Közösség és Izrael Állam között a tudományos és műszaki együttműködésről szóló megállapodás megkötéséről

(1999/224/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 130m. cikkére, összefüggésben 228. cikke (2) bekezdésének első mondatával és 228. cikke (3) bekezdésének első albekezdésével,

tekintettel a Bizottság javaslatára [1],

tekintettel az Európai Parlament véleményére [2],

mivel az Európai Közösség és Izrael egyedi kutatási programokat hajtanak végre a közös érdekű területeken;

mivel egyrészről Izrael Állam és másrészről az Európai Közösség és annak tagállamai aláírták az euró-mediterrán társulási megállapodást, amely tárgyalások folytatását írta elő egy együttműködési megállapodás megkötéséről a tudomány és technológia területén;

mivel az Európai Közösség és Izrael Állam a KTF negyedik keretprogramja idejére egy tudományos és műszaki együttműködésről szóló megállapodást kötöttek;

mivel a Tanács az 1998. május 18-ai határozatával felhatalmazta a Bizottságot, hogy az Európai Közösség és Izrael Állam között a tudományos és műszaki együttműködésről szóló megállapodás megújításáról tárgyaljon az ötödik keretprogram idejére;

mivel a Közösség és Izrael Állam között a tudományos és műszaki együttműködésről szóló megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

A Közösség és Izrael Állam között a tudományos és műszaki együttműködésről szóló megállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a megállapodásnak a Közösség nevében a Közösséget jogilag kötelező aláírására jogosult személy(eke)t.

3. cikk

A megállapodás 13. cikkében említett értesítést a Közösség nevében a Tanács elnöke küldi meg.

Kelt Luxembourgban, 1999. február 22-én.

a Tanács részéről

az elnök

H.-F. von Ploetz

[1] HL C 283., 1998.9.12., 5. o.

[2] 1999. február 11-i vélemény (a Hivatalos Lapban még nem tették közzé).

--------------------------------------------------
(19)

Ez a válasz többek között megerősítette, hogy a következő útvonalak üzemeltetése már most is a rendelet 4. cikke (1) bekezdésének a) pontja alapján előírt közszolgáltatási kötelezettségeknek megfelelően folyik: — Olbia–Róma: Meridiana — Olbia–Milánó: Meridiana — Alghero–Róma: Air One — Alghero–Milánó: Air One — Cagliari–Róma: Air One és Meridiana — Cagliari–Milánó: Air One és Meridiana — Cagliari–Bologna: Meridiana — Cagliari–Torino: Meridiana — Cagliari–Verona: Meridiana — Olbia–Bologna: Meridiana Ezzel szemben a fennmaradó 6 útvonal tekintetében egyetlen társaság sem fogadta el a rendelet 4. cikke (1) bekezdésének a) pontjában előírt rendszer szerinti működést. Az Olasz Köztársaságnak tehát szándékában áll, hogy a 4. cikk (1) bekezdése d) pontjának megfelelően nyilvános pályázatot írjon ki. Jelenleg a versenyben maradt társaságok a következők: — Olbia–Verona: Meridiana — Alghero–Bologna: Air One — Alghero–Torino: Air One — Cagliari–Firenze: Air One és Meridiana — Cagliari–Nápoly: Air One és Meridiana — Cagliari–Palermo: Air One és Meridiana (10). Mindazonáltal az Olasz Köztársaság kifejtette, hogy ezen útvonalakat még nem utalta ki, tekintettel a Bizottságnál folyamatban lévő eljárásra.
1) A tagállamtól behajtandó vagy annak kifizetendő összegek számításánál figyelembe kell venni az elszámolt kiadásra vonatkozó éves bevallás összegét (a oszlop) vagy az elkülönített kiadásokra vonatkozó havi bevallások összegét (b oszlop). 2) Azon csökkentéseket és felfüggesztéseket veszik figyelembe az előlegrendszerben, amelyekhez elsősorban a 2006. augusztusában, szeptemberében és októberében megállapított fizetési határidők figyelembevételének elmulasztásából eredő korrekciókat számítják hozzá. Tagállam 6702 32. cikk (= e) 05070106 (ex-1a) 05070108 (ex-1b) Összesen (= h) i j k l = i + j + k AT EUR – 934 054,01 0,00 0,00 – 934 054,01 BE EUR –6 414 268,02 0,00 – 308 608,72 –6 722 876,74 CY CYP 0,00 –94 022,26 0,00 –94 022,26 CZ CZK 0,00 –78 871,06 0,00 –78 871,06 DE EUR –22 008 515,16 –54 170,80 0,00 –22 062 685,96 DK DKK – 914 374,77 0,00 0,00 – 914 374,76 EE EEK 0,00 0,00 0,00 0,00 EL EUR –9 633 330,59 – 696 344,15 0,00 –10 329 674,73 ES EUR –31 933 778,17 –1 266 832,26 – 544 376,43 –33 744 986,86 FI EUR –36 369,64 – 403,15 –2 167,47 –38 940,26 FR EUR –14 538 679,01 6 924 347,73 0,00 –7 614 331,27 HU HUF 0,00 313 314 010,00 0,00 313 314 010,00 IE EUR –3 565 118,69 –80 964,07 232,05 –3 645 850,71 IT EUR –24 749 262,64 0,00 –9 400,77 –24 758 663,41 LT LTL 0,00 –42 247,70 0,00 –42 247,70 LU EUR –2 642,83 –14 516,49 1 125 329,07 1 108 169,76 LV LVL 0,00 0,00 0,00 0,00 MT MTL 0,00 –2 389,02 0,00 –2 389,02 NL EUR –6 314 761,59 46 993,52 2 374 124,47 –3 893 643,60 PL PLN 0,00 1 120 428,16 0,00 1 120 428,16 PT EUR –1 060 501,87 1 237 784,12 527 142,83 704 425,08 SE SEK –1 145 188,47 0,00 0,00 –1 145 188,47 SI SIT 0,00 –2 005,28 0,00 –2 005,28 SK SKK 0,00 0,00 0,00 0,00 UK GBP –7 019 902,22 –2 568 654,93 40 470,12 –9 548 087,05 3) 2007-es nómenklatúra: 05070106, 05070108.
(3)

A 2006/43/EK irányelv 2. cikkében meghatározott fogalmak alkalmazandóak ezen ajánlásra is. Ezen ajánlás vonatkozásában az alábbi további meghatározások alkalmazandók: a) „közfelügyeleti hatóság” a 2006/43/EK irányelv 2. cikkének (10) bekezdése szerinti illetékes hatóság, amely egy, az említett irányelv 32. cikkében meghatározott elvek alapján működő közfelügyeleti rendszert képvisel; b) „ellenőr” ellenőrzést végző személy, aki megfelel a 2006/43/EK irányelv 29. cikke (1) bekezdése első albekezdésének d) pontjában meghatározott követelményeknek, és valamely olyan közfelügyeleti hatóság vagy más érintett szerv foglalkoztatja, amelyhez az ellenőrzés elvégzésének feladatát rendelték; c) „ellenőrzés” a jog szerinti könyvvizsgálók és könyvvizsgáló cégek minőségbiztosítási ellenőrzését jelenti, amely ellenőrzést egy ellenőr vezet, és amely nem minősül a 2006/43/EK irányelv 32. cikkének (5) bekezdése szerinti vizsgálatnak; d) „szakértő” olyan természetes személy, aki a pénzügyi piacok, a pénzügyi beszámolás, a könyvvizsgálat tekintetében vagy az ellenőrzésekhez kapcsolódó egyéb releváns területen megfelelő tapasztalattal rendelkezik, ideértve a gyakorló, jog szerinti könyvvizsgálókat is.
6.

A II. mellékletben meghatározott rövidített bejelentőlap felhasználásával kell a Bizottságnak megküldeni: a) az érintett piacokra vonatkozó ajánlásban már nem szerepelő vagy az abban korábban sem felsorolt piacokat érintő intézkedéstervezeteket, amennyiben a nemzeti szabályozó hatóság a piacról megállapította, hogy versenypiacként működik, vagy a nemzeti szabályozó hatóság megítélése szerint az érintett piacokra vonatkozó ajánlás 2. pontjában a piac előzetes szabályozás alá vonhatóságára meghatározott három, együttesen teljesítendő kritérium már nem teljesül; b) az olyan piacokra vonatkozó intézkedéstervezeteket, amelyek ugyan továbbra is szerepelnek az érintett piacokra vonatkozó hatályos ajánlásban, de amelyekről egy korábbi piacfelülvizsgálat alkalmával megállapítást nyert, hogy versenypiacként működnek, és ez továbbra is így van; c) a korábban bevezetett korrekciós szabályozási intézkedések technikai részleteinek módosítására irányuló intézkedéstervezeteket, ha nincs kimutatható hatásuk a piacra (például a számviteli modellek költségelemeinek és alapfeltételezéseinek évenkénti naprakésszé tétele, a beszámolási és a benyújtási határidők évenkénti aktualizálása); továbbá d) azokat az intézkedéstervezeteket, amelyek egy korábban már elemzésnek alávetett piacra vonatkoznak, és amelyeket a nemzeti szabályozó hatóság más vállalkozások vonatkozásában már bejelentett, amennyiben a nemzeti szabályozó hatóság további vállalkozásokat illetően is hasonló korrekciós intézkedést kíván bevezetni oly módon, hogy a korábbi bejelentésben alkalmazott elvek lényegesen nem változnak.
A Tanács 235/79/EGK rendelete

(1979. február 5.)

a tagsággal nem rendelkező országokból importált komlót kísérő tanúsítványok egyenértékűségének ellenőrzése tekintetében a komló piacának közös szervezéséről szóló 1696/71/EGK rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. és 235. cikkére,

tekintettel a Bizottság javaslatára,

tekintettel az Európai Parlament véleményére [1],

mivel a legutóbb az 1170/77/EGK rendelettel [2] módosított, a komló piacának közös szervezéséről szóló 1696/71/EGK rendelet [3] 5. cikkének (2) bekezdése rendelkezik arról, hogy a tagsággal nem rendelkező országokból importált komlót kísérő, a származási ország hatóságai által kiadott tanúsítványok egyenértékűségét 1978. december 31-ig meg kell állapítani;

mivel jelenleg a tagsággal nem rendelkező országok közül csak kevés vállalta annak biztosítását, hogy az általuk a Közösségbe exportált komló a megkívánt minőségi jellemzőkkel rendelkezik, illetve jelölt ki ennek megfelelően szerveket a tanúsítványok kiadására; mivel ezeknek a tanúsítványoknak a Közösség igazolásaival való egyenértékűségét elismerték;

mivel némely további, tagsággal nem rendelkező országnak több időre van szüksége a szükséges igazgatási eljárások és ellenőrzések bevezetéséhez;

mivel továbbá a komló világpiaci trendje azt jelzi, hogy a közeljövőben új termelő országok jelennek meg ezen a piacon; mivel ennek megfelelően tanácsosnak tűnik, hogy az ezen országok által a Közösségbe exportált termékeket kísérő tanúsítványok egyenértékűségének igazolására ne tűzzenek ki végső határidőt,

ELFOGADTA EZT A RENDELETET:

1. cikk

Az 1696/71/EGK rendelet 5. cikke (2) bekezdésének utolsó mondatából a "legkésőbb 1978. december 31-ig" szavakat el kell hagyni.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1979. február 5-én.

a Tanács részéről

az elnök

P. Mehaignerie

[1] 1978. január 19-i vélemény (a Hivatalos Lapban még nem tették közzé).

[2] HL L 137., 1977.6.3., 7. o.

[3] HL L 175., 1971.8.4., 1. o.

--------------------------------------------------
A BIZOTTSÁG 308/79/EGK RENDELETE

(1979. február 16.)

az olívaolaj importlefölözésének pályázati úton történő meghatározására vonatkozó részletes szabályok megállapításáról szóló 3136/78/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1562/78/EGK rendelettel1 módosított, az olajok és zsírok piaca közös szervezésének létrehozásáról szóló, 1966. szeptember 22-i 136/66 EGK tanácsi rendeletre2 és különösen annak 16. cikke (6) bekezdésére,

mivel a 3136/78/EGK bizottsági rendelet3 megállapította az olívaolajra vonatkozó importlefölözés pályázati úton történő rögzítésére vonatkozó részletes szabályokat;

mivel olyan, tagsággal nem rendelkező országból származó olívaolaj behozatala tekintetében, amely országgal a Közösség megállapodást kötött, az importőr által fizetendő lefölözés az engedélyben feltüntetett és a szóban forgó tagsággal nem rendelkező országra vonatkozó közösségi szabályoknak megfelelően kiigazított összeg; mivel a 3136/78/EGK rendelet nem vonatkozik a Libanonból származó olívaolaj-behozatal szabályaira; mivel ezért a rendeletet ki kell egészíteni;

mivel az e rendeletben előírt intézkedések összhangban vannak az Olaj- és Zsírpiaci Irányítóbizottság véleményével,

ELFOGADTA EZT A RENDELETET:

1. cikk

A 3136/78/EGK rendelet 4. cikkének (2) bekezdése a következő francia bekezdéssel egészül ki:

"- a Libanonból származó olívaolaj behozataláról szóló, 1977. július 18-i 1620/77/EGK tanácsi rendelet9,

9 HL L 181., 1977.7.21., 4. o."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

A rendeletet 1979. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1979. február 16-án.

a Bizottság részéről

Finn GUNDELACH

alelnök

1 HL L 185., 1978.7.7., 1. o.

2 HL 172., 1966.9.30., 3025/66. o.

3 HL L 370., 1978.12.30., 72. o.
A Bizottság 936/79/EGK rendelete

(1979. május 11.)

szarvasmarhafélék húsának a Közös Vámtarifa 02.01 A. II. a) 4. aa) alszáma alá történő besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 280/77/EGK rendelettel [1] módosított, a Közös Vámtarifa szerinti nómenklatúra egységes alkalmazásához szükséges intézkedésekről szóló, 1969. január 16-i 97/69/EGK tanácsi rendeletre [2], és különösen annak 3. cikkére,

mivel a Közös Vámtarifa szerinti nómenklatúra egységes alkalmazásának biztosítása érdekében rendelkezni kell az olyan szarvasmarhafélék bontott, friss vagy hűtött állapotú elülső testnegyedeinek tarifás besorolásáról, amelyekből eltávolították az első nyakcsigolyacsontot;

mivel a legutóbb a 882/79/EGK rendelettel [3] módosított 950/68/EGK tanácsi rendelethez [4] mellékelt Közös Vámtarifa 02.01 A. II. a) 4. aa) alszáma a szarvasmarhafélék friss vagy hűtött csontozatlan húsára utal;

mivel a Közös Vámtarifa 2. árucsoportjának 1. A. e) megjegyzése pontosan meghatározza a bontott elülső testnegyedeket, különösen kiemelve, hogy azok az összes csontot tartalmazó féltest elülső részei; mivel az olyan termékek, amelyek nem tartalmazzák az első nyakcsigolyacsontot, nem minősülhetnek bontott elülső testnegyedeknek;

mivel ezeket a termékeket a szarvasmarhafélék friss vagy hűtött állapotú, más, csontozatlan húsaként kell besorolni a 02.01 A. II. a) 4. aa) alszám szerint;

mivel az e rendeletben előírt intézkedések összhangban vannak a Közös Vámtarifa szerinti nómenklatúrával foglalkozó bizottság véleményével,

ELFOGADTA EZT A RENDELETET:

1. cikk

A szarvasmarhafélék bontott, friss vagy hűtött állapotú elülső olyan testnegyedeit, amelyekből eltávolították az első nyakcsigolyacsontot, a közös vámtarifa következő alszáma alá tartozóként kell besorolni:

02.01 a 01.01, 01.02, 01.03 vagy 01.04 vámtarifaszám alá tartozó állatok élelmezési célra alkalmas húsa és belsősége frissen, hűtve vagy fagyasztva:

A. Hús:

II. Szarvasmarhaféléké:

a) Frissen vagy hűtve:

4. Más:

aa) Csontozatlan

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1979. május 11-én.

a Bizottság részéről

Étienne Davignon

a Bizottsági tagja

[1] HL L 40., 1977.2.11., 1. o.

[2] HL L 14., 1969.1.21., 1. o.

[3] HL L 111., 1979.5.4., 14. o.

[4] HL L 172., 1968.7.22., 1. o.

--------------------------------------------------
A BIZOTTSÁG 995/79/EGK RENDELETE

(1979. május 21.)

a ricinusmagok értékesítéséről szóló szerződések szabványos rendelkezéseinek megállapításáról szóló 1193/78/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a ricinusmagokra vonatkozó különleges intézkedések megállapításáról szóló, 1977. december 19-i 2874/77/EGK tanácsi rendeletre1 és különösen annak 2. cikke (5) bekezdésére,

mivel az 1193/78/EGK bizottsági rendelet2 2. cikke előírja, hogy a ricinusmagok értékesítéséről szóló szerződéseket minden évben legkésőbb április 30-ig a következő évi betakarításra vonatkozóan kell megkötni; mivel tekintettel a legelterjedtebb kereskedelmi gyakorlatra egy ilyen határidő meghatározása nem segíti elő a szerződések megkötését; mivel ennek megfelelően indokolt az említett határidő eltörlése;

mivel az e rendeletben előírt rendelkezések összhangban vannak az Olaj- és Zsírpiaci Irányítóbizottság véleményével,

ELFOGADTA EZT A RENDELETET:

1. cikk

Az 1193/78/EGK rendelet 2. cikke helyébe a következő szöveg lép:

"2. cikk

A szerződést írásban, egy területre vonatkozóan kell megkötni."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1979. május 21-én.

a Bizottság részéről

Finn GUNDELACH

alelnök

1 HL L 332., 1977.12.24., 1. o.

2 HL L 146., 1978.6.2., 12. o.
A Bizottság 1117/79/EGK rendelete

(1979. június 6.)

a vetőmagágazatban az importengedélyezési rendszer hatálya alá tartozó termékek meghatározásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 234/79/EGK rendelettel [1] módosított, a vetőmagok piacának közös szervezéséről szóló, 1971. október 26-i 2358/71/EGK tanácsi rendeletre [2] és különösen annak 4. cikke (2) bekezdésének első albekezdésére,

mivel a hibridkukorica-vetőmag piacának helyzetére való tekintettel biztosítani kell a harmadik országokkal zajló kereskedelmi folyamatok folyamatos megfigyelésének lehetőségét;

mivel a hibridkukorica-vetőmag esetében fel kell használni a 2358/71/EGK rendelet 4. cikkének (1) bekezdésében biztosított azon lehetőséget, hogy a vetőmag-behozatalt behozatali engedély bemutatásához kössék, annak érdekében, hogy az előrelátható importmennyiségeket kellő időben fel lehessen mérni, és így meg lehessen tenni a piaci fejlemények következtében szükségessé váló intézkedéseket;

mivel a Vetőmagpiaci Irányítóbizottság az elnöke által kitűzött határidőn belül nem nyilvánított véleményt,

ELFOGADTA EZT A RENDELETET:

1. cikk

A 2358/71/EGK rendelet 4. cikkének (1) bekezdésében előírt importengedélyezési rendszer hatálya alá a következő termékek tartoznak:

Közös vámtarifa | Áruleírás |

1 | 2 |

10.05 | Kukorica: A.Hibridkukorica-vetőmag:I.Négyvonalas és fajtavonalas hibridekII.Háromvonalas hibridekIII.Kétvonalas hibridekIV.Egyéb |

2. cikk

Ez a rendelet 1979. július 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1979. június 6-án.

a Bizottság részéről

Finn Gundelach

alelnök

[1] HL L 34., 1979.2.9., 2. o.

[2] HL L 246., 1971.11.5., 1. o.

--------------------------------------------------
A Bizottság 1377/79/EGK rendelete

(1979. július 2.)

a vetőmagok piacának közös szervezéséről szóló 2358/71/EGK rendelet végrehajtásához szükséges adatok közléséről szóló 3083/73/EGK rendelet második alkalommal történő módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 234/79/EGK rendelettel [1] módosított, a vetőmagok piacának közös szervezéséről szóló, 1971. október 26-i 2358/71/EGK tanácsi rendeletre [2] és különösen annak 9. cikkére,

mivel az 1119/79/EGK bizottsági rendelet [3] meghatározza a hibridkukorica importbizonyítványára vonatkozó rendszer részletes alkalmazási szabályait;

mivel e rendszer céljának eléréséhez a várható behozatali adatoknak a Bizottság rendelkezésére kell állnia; mivel e célból a Bizottságnak rendelkeznie kell a tagállamoktól származó bizonyos adatokkal;

mivel meg kell határozni ezen adatok jellegét, valamint a bejelentési határidőket; mivel a 685/79/EGK rendelettel [4] módosított 3083/73/EGK bizottsági rendeletet [5] ennek megfelelően ki kell egészíteni;

mivel az e rendeletben előírt intézkedések összhangban vannak a Vetőmagpiaci Irányítóbizottság véleményével,

ELFOGADTA EZT A RENDELETET:

1. cikk

A 3083/73/EGK rendelet melléklete helyébe e rendelet melléklete lép.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet 1979. július 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1979. július 2-án.

a Bizottság részéről

Finn Gundelach

alelnök

[1] HL L 34., 1979.2.9., 2. o.

[2] HL L 246., 1971.11.5., 1. o.

[3] HL L 139., 1979.6.7., 13. o.

[4] HL L 86., 1979.4.6., 15. o.

[5] HL L 314., 1973.11.15., 20. o.

--------------------------------------------------

MELLÉKLET

Sor-szám | Az adatok jellege (faj és fajtacsoport szerint) | Az adatok bejelentési határideje |

A betakarítást megelőző naptári év | A betakarítás éve | A betakarítást követő naptári év |

1. | A szerződéses terület becslése (ha) | december 1. | | |

2. | Minősítésre bejelentett összes terület (ha) | | július 1. | |

3. | A belső fogyasztás előrejelzése (100 kilogrammban) | | november 15. | |

4. | A minősítésre elfogadott összes terület (ha) | | november 15. | |

5. | A becsült termés (100 kilogrammban) | | november 15. | |

6. | Az összes betakarított mennyiség (100 kilogrammban) | | | október 1. |

7. | A termelőnek kifizetett nettó ár (100 kilogrammban) | | | október 1. |

8. | A gazdasági évben lebonyolított összes kereskedelem (100 kilogrammban) | | | október 1. |

9. | A gazdasági év végén az értékesítési fázisban lévő készletek (100 kilogrammban) | | | október 1. |

10. | A hibridkukoricára vonatkozó importbizonyítvány kiadásával kapcsolatos adatok | Minden hónap 10-én |

11. | A harmadik országokból származó hibridkukorica behozatalára vonatkozó adatok | |

12. | A 2514/78/EGK rendelet 6. cikke szerint előírt adatok | Az említett rendelet mellékletében rögzített határidő lejárta után 30 nappal |

--------------------------------------------------